ཚོགས་ཆེན་སྟེང་གཙོ་བོར་གནའ་སྲོལ་ལེགས་བསྒྱུར་དང་ཞིང་གྲོང་འཚོ་སྡོད་ཁོར་ཡུག་ལོ་གསུམ་ལེགས་བཅོས་སྐུལ་སློང་བཀོད་སྒྲིག་བྱས་པ་དང་།དེར་ཞིང་ཆེན་དང་གྲོང་ཁྱེར།རྫོང་སོགས་ཀྱི་འབྲེལ་ཡོད་གྲོས་ཚོགས་ཀྱི་དགོངས་དོན་བརྒྱུད་སྒྲོག་བྱས་ལ།བིས་མདོ་ཡུལ་ཚོའི་གནའ་སྲོལ་ལེགས་བསྒྱུར་སྐུལ་སྤེལ་དང་དཔལ་ཡོན་སྲོལ་བཟང་གསར་འཛུགས་བྱེད་པའི་ལག་བསྟར་བྱེད་གཞིདང་བིས་མདོ་ཡུལ་ཚོའི་ཞིང་གྲོང་འཚོ་སྡོད་ཁོར་ཡུག་ལོ་གསུམ་ལེགས་བཅོས་བྱ་འགུལ་གྱི་ལག་བསྟར་བྱེད་གཞིགཉིས་ཁྱབ་སྤེལ་བྱས།ཚོགས་འདུའི་སྟེང་དུ་ལས་རིགས་སོ་སོའི་འཐུས་ཚབ་དག་གིས་གཏམ་བཤད་གནང་བ་དང་།ཚང་མས་གནའ་སྲོལ་ལེགས་བསྒྱུར་དང་ཞིང་གྲོང་འཚོ་སྡོད་ཁོར་ཡུག་ལོ་གསུམ་ལེགས་བཅོས་བྱེད་པའི་བྱ་འགུལ་སྤེལ་བ་ནི་སྤྱི་ཁྱབ་ཧྲུའུ་ཅི་ཞི་ཅིན་ཕིན་གྱི་གལ་ཆེའི་མཛུབ་སྟོན་གྱི་དགོངས་པ་དང་ཏང་གི་ཚོགས་ཆེན་སྐབས་བཅུ་དགུ་བའི་དགོངས་དོན་ལ་གཏིང་ཟབ་པའི་སློབ་སྦྱོང་བྱེད་པའི་མངོན་ཚུལ་གཙོ་བོ་ཞིག་ཡིན་པ་དང་།བིས་མདོ་ཡུལ་ཚོའི་ཨུ་ཡོན་ལྷན་ཁང་དང་སྲིད་གཞུང་།ལས་རིགས་སོ་སོ་ཁག་གིས་འབད་བརྩོན་བྱེད་ན།བིས་མདོ་ཡུལ་ཚོའི་སྤྱི་ཚོགས་མཁའ་དབུགས་སྔར་བས་ཇེ་ལེགས་སུ་སོང་ནས།སྤྱི་ཚོགས་རིང་ལུགས་ལྟེ་བའི་རིན་ཐང་ལྟ་བ་དེ་ཉིད་ཞིང་གྲོང་ནས་རྩ་བ་ཚུགས་ཤིང་རྩེ་མོ་རྒྱས་པར་སྐུལ་འདེད་བྱེད་སྲིད་པར་ཡིད་ཆེས་ཆེན་པོ་དང་ལྡན་ཞེས་བསྟན།